kardosdrur/scandi-wiki huggingface dataset:
Friedrich Emanuel von Kötschau

Friedrich Emanuel von Kötschau (født 7. juli 1666, død 16. oktober 1736) var dansk gehejmeråd.

Han var søn af anhaltsk gehejmeråd Hans Bernhard von Kötschau og Anna Christine von Volgstädt. Efter at have tilbagelagt sine studier i udlandet udnævntes han til anhaltsk kammerjunker og støttede faderen i dennes embede som overinspektør over grevskabet Mansfeld. Næppe fyldt 30 år kom Kötschau til Danmark og ansattes 1697 som kammerjunker hos dronningen. Efter at denne var blevet enke, udnævntes han til hofmarskal. 1708 fik han det hvide bånd og forfremmedes 1710 til overhofmarskal, hvilket embede han beklædte til enkedronningens død 1714. Ved erobringen af Vestpommern 1715 udnævntes han til overlanddrost med bolig i Stralsund, i hvilken stilling han forblev til 1721. Han trak sig derefter tilbage til Bremen som privatmand og levede her for sine havesysler til Frederik IV's død. Ved hoffet på Vemmetofte stod han i høj gunst og blev vel nærmest herigennem i november 1730 på ny ansat i dansk tjeneste som landdrost i Delmenhorst og året efter udnævnt til gehejmeråd. Kötschau døde 16. oktober 1736.

Han var gift to gange: 1. gang (1705) med kammerfrøken Anna Emilie von Dalwig fra Schaumburg (død 1725), som Justine Cathrine Rosenkrantz af skinsyge over hendes forhold til Kötschau begik giftattentat (1699), og 2. gang (1725) med Catharine Christine von Plessen.

Kilder 

 Louis Bobé, "Friedrich Emanuel von Kötschau", i: C.F. Bricka (red.), Dansk Biografisk Lexikon, København: Gyldendal 1887-1905.
 Brasch, Vemmetoftes Historie II.
 König, Geneal. Adelshist. III, s. 718.

Riddere af Dannebrog (1671-1808)
Hofmarskaller fra Danmark
Danskere i 1700-tallet
Personer i Dansk Biografisk Leksikon
Gehejmeråder fra Danmark
Schack Lüneborg Køster

Schack Lüneborg Køster (født 5. oktober 1801 i Aarhus, død 14. maj 1876) var en dansk apoteker, bankdirektør og politiker.

Han var født i Aarhus, hvor faderen, Jacob Jonas Køster, var apoteker; moderen var Margrethe Kirstine f. Selmer. 1812 kom han i Aarhus Katedralskole, fra hvilken han 1819 dimitteredes til Københavns Universitet. Året efter tog han Anden Eksamen, arbejdede så i faderens apotek og tog 1823 farmaceutisk eksamen, holdt 1824 fysiske og kemiske foredrag i flere jyske byer for Selskabet til Naturlærens Udbredelse, vandt 1828 Universitetets guldmedalje for dets naturvidenskabelige opgave og fik samme år bevilling til at anlægge et kemisk laboratorium og drive en drogeri- og materialhandel i Randers, hvor han 1831 fik ret til at anlægge et apotek. Han tog sig varmt af den kommunale udvikling i den by, han nu var knyttet til, blev 1838 borgerrepræsentant og straks forsamlingens formand og var borgerlig rådmand 1847-58, deltog 1852 i oprettelsen af De jyske Kjøbstæders Kreditforening, i hvilken han var direktør til 1854. Samme år deltog han i stiftelsen af Randers Diskontobank, for hvilken han var direktør 1858-71. Sit apotek overdrog han 1867 til en søn og efter dennes død til en svigersøn.

Efter den store tillid, han nød, er det naturligt, at han også fik politiske tillidshverv. 1841 blev han stænderdeputeret og mødte i Viborg 1844-48, han blev kongevalgt medlem af Den grundlovgivende Rigsforsamling og var endelig landstingsmand 1849-53 og i 1855. Han fik titel af kancelliråd 1858, af justitsråd 1866. Han døde 14. maj 1876. 26. november 1831 havde han ægtet han Henriette Petrine Winkel (1. oktober 1804 – 11. maj 1865), datter af købmand i Aalborg Søren Winkel og Nicolette Brodera f. Deichmann.

Kilder 
 C. Nyrop, "Schack Lüneberg Køster", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Barfod, Rigsdagskalender.

Eksterne henvisninger 
 

Stænderdeputerede fra Nørrejylland
Medlemmer af Den Grundlovgivende Rigsforsamling
Landstingsmedlemmer i 1840'erne
Landstingsmedlemmer i 1850'erne
Apotekere fra Danmark
Farmaceuter fra Danmark
Medlemmer af Randers Byråd
Bankdirektører fra Danmark
Personer fra Aarhus
Kreditforeningsdirektører fra Danmark
Personer i Dansk Biografisk Leksikon
Modtagere af Københavns Universitets guldmedalje
Hatter Barn

Hatter Barn er et rev i Kattegat mellem Samsø og Sejerø i Samsø Bælt 3-4 km sydøst for Hatter Rev. 
Det er på cirka 4,8 km² med mindre stenrevsområder mellem større sandområder med en vanddybde omkring 5 meter.
Farvandet mellem Hatter Barn og Hatter Rev øst for Samsø indgår i dybvandsruten – rute T – gennem Kattegat, Storebælt, Langelandsbælt og den vestlige del af Østersøen, og er kendt for mange grundstødninger. . Af 47 grundstødninger i danske farvande fra 1997 til 2005 var de 19 ved Hatter Barn . 

Området ligger på marsvins trækrute mellem Storebælt og Kattegat og store flokke edderfugle raster også periodevis i området, og et område på 6,3 km² er udpeget som habitatområde (198) under Natura 2000 .

Eksterne kilder og henvisninger 

Naturplan 198 Hatter Barn 

Rev i Danmark
Kattegat
Fredede arealer i Danmark
EU-habitatområder i Danmark
Mogens N. Pedersen

Mogens Nielsen Pedersen (født 14. december 1939 i Odense) er en dansk professor emeritus i statskundskab ved Syddansk Universitet.

Pedersen blev student fra Odense Katedralskole i 1958 og cand.scient.pol. fra Aarhus Universitet i 1964. Derefter blev han amanuensis og senere adjunkt og lektor samme sted. Derefter tog han på studieophold på Stanford University. Hjemvendt til Danmark blev han i 1973 professor i statskundskab ved Odense Universitet og har sammen med bl.a. Poul Erik Mouritzen været en bærende kraft i opbygningen af Institut for Statskundskab på stedet. Fra 1996 til 2002 var han leder af instituttet og var som sådan også med til at etablere journalistuddannelsen på Syddansk Universitet, der organisatorisk er funderet i et center under Institut for Statskundskab. Han gik på pension i januar 2010.

Udover sit forskningsmæssige virke var Mogens N. Pedersen bestyrelsesmedlem i Fyens Stiftstidende A/S fra 1988 til 2009, ligesom han har været bestyrelsesformand for Odense Universitetsforlag og Center for Udviklingsforskning. Fra 2006 har han desuden været bestyrelsesformand for VUC Fyn. Fra 1994 til 2000 var han formand for European Consortium for Political Research. Og i 2003 var han formand for den arbejdsgruppe, der som udløber af disputten omkring Bjørn Lomborg undersøgte reglerne for Udvalgene vedrørende Videnskabelig Uredelighed. Han er desuden tidligere medlem af Statens Samfundsvidenskabelige Forskningsråd.

Mogens N. Pedersen har siden 1962 været gift med lærer Ebba Tuborgh Pedersen, og parret har bl.a. sønnen Peder Tuborgh.

Referencer 

Personer fra Odense
Politologer fra Danmark
Ansatte ved Syddansk Universitet
Henrik Queitsch

Henrik Queitsch (født i 1963) er en dansk film- og musikanmelder og fra 2004 tillige kulturredaktør på Ekstra Bladet.

Queitsch er uddannet i litteraturvidenskab og filosofi fra Københavns Universitet i 1997. Han har været tilknyttet Ekstra Bladet som anmelder siden 1999 og har bl.a. også været musikredaktør ved Nat & Dag og været medforfatter på Politikens Dansk Rock Leksikon.
Sammen med Klaus Lynggaard har han forfattet quiz-bogen Rock & Pop Quiz (2005).
Også sammen med Lynggaard har han redigeret antologien Loaded: Om The Velvet Underground, Lou Reed, John Cale, Nico fra 2004.

Han er desuden bestyrelsesmedlem i Foreningen af Dansk Musikkritikere.

Henvisninger 

Filmkritikere fra Danmark
Journalister fra Danmark
Musikkritikere fra Danmark
Faglitterære forfattere fra Danmark
Dansksprogede forfattere fra Danmark
Journalister ved Ekstra Bladet
Burlesque

Burlesque eller burleske er oprindelig betegnelsen for en ”grovkornet” komedie som karikerer og imiterer litteratur og musik på en seksuel afslørende vis. 

Da Burlesque kom frem i 1860'erne var burlesqueshows en kombination af satire, performance art og vovet underholdning. Siden er genren blevet synonym med betydningen ”overdrevent komisk”, ”løssluppen” eller ”fantastisk”. Ordet burlesque betyder egentlig ”op og ned” og genren handler ofte om at vende sociale normer på hovedet. Det italienske ord ”burla” betyder spøg.

Burlesque slog først rigtigt igennem i 1900-tallet med navne som Josephine Baker, Mae West og Marlene Dietrich. I dag er burlesque  en seksuel niche i revygrenren, som er mere udfordrende end de traditionelle varietéshows. I dag er den mest kendte burlesque performer Dita von Teese som bl.a. er blevet kendt for at danse i et kæmpe stort martiniglas. Burlesque forveksles ofte med striptease, men burlesque drejer sig ikke om selve afklædningen, og performeren har tildækket underliv og brystvorter. I sin moderne form er burlesque en kombination af showdance, striptease, stripfitness, performance art/teater  og er ofte betegnet som ”Neo burlesque” (nyburlesk). 

I Danmark er der i nyere tid opstået et "Neo Burlesque" miljø, med aktører der spænder lige fra showdance og storslåede temafester til det mere performance art orienterede. De fleste etablerede grupper findes i bl.a. Aarhus og København. (Bemærk at nedenstående liste ikke er komplet, men et udsnit af de mest aktive og veletablerede nyere aktører indenfor dansk burlesque, der jævnligt afholder arrangementer. Sidst opdateret 2018). 

Aarhus: 

 Cabaresque 

København: 

 Cabaret Bohemia 
 Copenhagen Grotesque 
 Sweet Burlesque

Galleri

Referencer

Eksterne links 

Underholdning
Teater
Kredsmandat

Kredsmandat betegner ved folketingsvalg et mandat, der vælges ved direkte repræsentation efter antallet af stemmer indenfor en af landets 10 storkredse. 135 folketingsmedlemmer vælges på kredsmandater, mens de resterende 40 vælges på tillægsmandater, der fordeles forholdsmæssigt i forhold til partiernes samlede stemmetal.

Før valgkredsreformen i 2007 valgtes kredsmandater i amtskredsene.

Fordeling af kredsmandater
 Se også Valgkredse i Danmark – Den femårige stedlige fordeling af mandaterne.
Kredsmandaterne er ved næste folketingsvalg fordelt således: 
 Hovedstaden: 40
 Københavns Storkreds: 17
 Københavns Omegns Storkreds: 11
 Nordsjællands Storkreds: 10
 Bornholms Storkreds: 2
 Sjælland-Syddanmark: 49
 Sjællands Storkreds: 20
 Sydjyllands Storkreds: 17
 Fyns Storkreds: 12
 Midtjylland-Nordjylland: 46 
 Østjyllands Storkreds: 18
 Nordjyllands Storkreds: 15
 Vestjyllands Storkreds: 13
Fordelingen trådte i kraft 18. marts 2020.

Referencer

Politiske valg
Regitse Sophie Güldencrone

Regitse Sophie baronesse Güldencrone, gift Ahlefeldt og Kaas (25. maj 1710 – 18. december 1792) var en dansk adelsdame.

Hun var datter af Jørgen baron Güldencrone til Urup og blev gift med ritmester Christopher Frederik Ahlefeldt (død 1749). 30. juli 1750 ægtede hun general Henrik Bielke Kaas. Hun blev 1758 dame de l'union parfaite.

Regitse Sophie
Modtagere af l'union parfaite
Danskere i 1700-tallet
Baronesser fra Danmark
Charles Bonnet

Charles Bonnet (13. marts 1720 – 20. maj 1793) var en schweizisk naturforsker og filosof. 

Bonnet studerede jura og naturvidenskab og vandt allerede som ganske ung stor berømmelse ved sin Traité d’Insectologie (1745), som indeholder hans epokegørende undersøgelser over bladlusenes kønsløse formering såvel som de i tilslutning til Abraham Trembleys polypundersøgelser udførte forsøg over regenerationsevnen hos visse regnorme fra det ferske vand. 

Desuden udgav han Recherches sur l’usage des feuilles dans les plantes (1754), et plantefysiologisk arbejde, der endnu var af interesse indtil starten af det 20. århundrede. 

Senere blev han, navnlig fordi en øjensygdom stærkt besværliggjorde hans iagttagelser, ført mere over på rent naturfilosofisk område og har her f.eks. publiceret Considérations sur les corps organisés (1762) og Palingénésie philosophique (1796), som begge endnu den dag i dag står som læseværdige prøver på datidens opfattelse af naturen og de levende væseners opståen.

Endelig har han udgivet et par psykologiske arbejder, f.eks. Essai de psychologie ou considérations sur les operations de l’âme (1755). I Danmark udgav Tyge Rothe et seksbindsværk med titlen Naturen: betragtet efter Bonnets Maade (1791-96) baseret på Bonnets naturfilosofi.

Han blev optaget som ordentlig udenlandsk medlem af Videnskabernes Selskab den 15. december 1769.

Eksterne henvisninger 

Zoologer fra Schweiz
Faglitterære forfattere fra Schweiz
Personer i oplysningstiden
Medlemmer af Videnskabernes Selskab
Entomologer
Æresmedlemmer af Det Kongelige Akademi for de Skønne Kunster
Personer fra Genève
Imago

Imago  (lat. "billede, afbillede"; plur. imagines) er betegnelse for et fuldvoksent eller færdigudviklet, kønsmodent individ. Det bruges især om leddyr i deres sidste stadium.  

Leddyr har et ydre hudskelet, som "bærer" eller holder de indre organer på plads. De mangler et skelet, som det kendes hos hvirveldyr. Den ydre hud (hudskelettet) må skiftes, for at leddyr skal kunne vokse. Under udviklingen fra æg til voksen er der mange hudskifter, kaldet stadier. Et leddyr er imago, når det i sit sidste stadium er voksent og kønsmodent.

Entomologi
Zoologi
Abraham Bredius

Abraham Bredius (født 18. april 1855 i Amsterdam, død 13. marts 1946 i Monaco) var en hollandsk kunstsamler, kunsthistoriker og museumsinspektør.

Biografi 
Bredius var en af sin tids fremmeste kunstkendere med ekspertise for Rembrandt og andre hollandske kunstmalere. Han var 1889-1909 museumsinspektør på Mauritshuis og forfattede en mængde bøger. I 1922 forlod han Holland af helbredsmæssige årsager og bosatte sig i Monaco. Han havde en større kunstsamling som han testamenterede til den hollandske stat og nu er udstillet i Museum Bredius i Haag og for rembrandtmaleriernes vedkomne i Rijksmuseum i Amsterdam.

Eksterne henvisninger 
 Bøger af Abraham Bredius på Google
 Abraham Bredius på inghist 

Personer fra Amsterdam
Kunsthistorikere fra Nederlandene
Faglitterære forfattere fra Nederlandene
Wolfgang Tillmans

Wolfgang Tillmans (født 16. august 1968 i Remscheid) er en tysk fotograf og kunstner, han arbejder og bor i London og Berlin. 

I 2000 modtog han Turnerprisen, han er den første fotograf og ikke-englænder som modtager denne pris.

Eksterne henvisninger 

 

Fotografer fra Tyskland
Personer fra Remscheid
Bartholomäus Kopitar

Bartholomäus Kopitar (eller ) (født 21. august 1780, død 11. august 1844 i Wien) var en slovensk sprogforsker.

Biografi 
Kopitar blev født i landsbyen Repne i Hertugdømmet Krain (i dag Repnje i Slovenien), som på daværende tidspunkt var en del af det Habsburgske Monarki. Han udgav i 1808 en fortrinlig Grammatik der slavischen Sprache in Krain, Kärnthen und Steyermark. Hans hovedværk er en udgave af et den gang nyopdaget oldslavisk håndskrift Glagolita Clozianus (1836). 

Med hensyn til det slaviske oldsprog nærede Kopitar den urigtige anskuelse, at det var slovensk (det er bulgarsk). Hans kølige holdning over for de sam-slaviske bestræbelser og over for Rusland bragte ham i et skarpt modsætningsforhold til adskillige af hans medforskere, ikke mindst i Böhmen.

Den 16. december 1836 blev han medlem af Videnskabernes Selskab.

Litteratur 
 Rado Lencek, To Honor Jernej Kopitar 1780-1980. Papers in Slavic Philology, no. 2., Ann Arbor: University of Michigan, 1982.
 Ingrid Merchiers, Cultural nationalism in the South Slav Habsburg lands in the early nineteenth century: the scholarly network of Jernej Kopitar (1780-1844). München: Sagner, 2007.

Eksterne henvisninger 
 
 Værker af Kopitar på Google Books

Filologer fra Slovenien
Faglitterære forfattere fra Slovenien
Medlemmer af Videnskabernes Selskab
Slette Å

Slette Å er en cirka 10 km lang å der danner østgrænsen for Svinkløv Klitplantage i Vester Han Herred , nu Jammerbugt Kommune i Thy. Den har sit udspring cirka 5 km øst for Fjerritslev, og løber overvejende mod nord, forbi Hjortdal Kirke og den tidligere hovedgård Slettegård, og løber ud i Jammerbugten ved Slettestrand. 

Skov- og Naturstyrelsen købte i efteråret 2008 opstemningsrettighederne ved Hjortdal Dambrug, og indgik en aftale med ejeren om et naturgenopretningsprojekt  ; Den nordlige del af Slette Å indgår i Natura 2000-[[Natura 2000-område nr. 13 Svinkløv Klitplantage og Grønne Strand|område 13]]: Svinkløv Klitplantage og Grønne Strand, og er et EU-habitatområde (H13)

Eksterne kilder og henvisninger 

Vandløb i Danmark
EU-habitatområder i Danmark
Jammerbugt Kommunes geografi
Naturgenopretning i Danmark
Gregers Rode

Gregers Rode (født 17. februar 1906 på Frederiksberg, død 6. marts 1985) var en dansk teatermaler og scenograf. Han var søn af Edith og Helge Rode og bror til Asta Bang samt Mikal og Ebbe Rode.

Gregers Rode var under 2. verdenskrig i det små aktiv i modstandsarbejdet med bl.a. uddeling af illegale blade. For dette sad han i en periode interneret i Frøslevlejren.

Referencer

Eksterne henvisninger 
 

Scenografer fra Danmark
Asta Bang

Asta Margrethe Bang, født Rode (født 28. oktober 1903 på Capri, Italien, død 11. august 2000 på Frederiksberg) var en dansk forfatter og redaktør, der i henved 40 år arbejdede på de berlingske aviser. Hun var ældste datter af Edith og Helge Rode og søster til Gregers, Mikal og Ebbe Rode. Hun udgav sammen med sin mor nogle kogebøger og efter hendes død en bog om hende som kok og menneske.

Hun er begravet på Frederiksberg Ældre Kirkegård.

Bibliografi 
 Mad-Hemmeligheder fra 80 kendte danske Hjem (1945)
 Smørrebrød og koldt Bord (1946, med Edith Rode)
 Middage til Hverdag og Fest (1948, med Edith Rode)
 Spis fransk: Halvandet hundrede franske retter (1956, med Edith Rode)
 Mors mad: opskrifter fra Edith Rodes køkken (1963)

Referencer

Eksterne henvisninger 
 Kort nekrolog, www.kristeligt-dagblad.dk, 2000-08-16
  tilgået 2010-12-28

Biografiforfattere fra Danmark
Journalister fra Danmark
Kogebogsforfattere fra Danmark
Dansksprogede forfattere fra Danmark
Personer fra Italien
Bankinvest

BankInvest er en dansk kapitalforvalter og udbyder af investeringsforeninger med en samlet formue under forvaltning og administration på 132,8 milliarder kroner (pr. 30. juni 2023). BankInvest blev etableret i 1969 og er et sektorselskab ejet af 40 danske pengeinstitutter. BankInvest har cirka 110 ansatte.

Eksterne henvisninger 
www.bankinvest.dk

Investeringsvirksomheder i Danmark
Etableret i 1969
Friedrich Carl Gröger

Friedrich Carl Gröger (14. oktober 1766 i Plön – 9 November 1838 i Hamburg) var en tysk portrætmaler og litograf.

Groeger var søn af en skrædder i Plön, hvor han voksede op i beskedne kår.

Hans forældre var imod en tidlig markedsføring af hans talent. Han var stort set selvlært som maler, men havde helt sikkert været i kontakt med Lübeck Johann Jacob Tischbein i 1785 og bosatte sig i Lübeck. Her fandt han i Heinrich Jacob Aldenrath hans første og mest loyale discipel og livslang ven, alle rejser foretog de sammen, de havde atelier, fællesskole og boede sammen til døden skilte dem.

Begge studerede fra 1789 på Akademie der Künste i Berlin. De gik sammen til Hamburg og flyttede derefter, gennemførte en fælles studietur til Dresden og Paris, tilbage til Lübeck, hvor de arbejdede indtil 1807. Fortsætter skiftevis mellem Hamborg, København, Kiel og Lübeck, de bosatte sig permanent i Hamburg i 1814.

Gröeger var en af de mest respekterede portrætmalere af sin tid i det nordlige Tyskland. Hans værker er at se i mange museer, som Hamburger Kunsthalle, samt i det nordlige Tyskland, især Holstein, og i danske private samlinger.

Ekstern henvisning 
 

Malere fra Tyskland
Portrætmalere
Personer fra Plön
Litografer fra Tyskland
Tyskere i 1700-tallet
Tyskere i 1800-tallet
Klassicistiske malere
Bertelsmann Music Group

Bertelsmann Music Group (forkortet BMG) var et verdensomfattende pladeselskab der blev grundlagt i 1987 af den tyske mediekoncern Bertelsmann. I august 2004 fusionerede BMG med amerikanske Sony Music Entertainment og blev til Sony BMG Music Entertainment. I oktober 2008 solgte Bertelsmann aktiemajoriteten i Sony BMG til Sony Corporation of America, og pladeselskabet ændrede navn tilbage til Sony Music Entertainment.

Den danske afdeling af BMG udgav bl.a. artister som Thomas Helmig, Søs Fenger, Caroline Henderson, Henning Stærk, Gnags, Malk de Koijn og Outlandish.

Pladeselskaber fra Tyskland
Etableret i 1987
Ophørt i 2008
Marco Wölfli

Marco Wölfli (født 22. august 1982 i Grenchen, Schweiz) er en schweizisk fodboldspiller, der spiller som målmand i Axpo Super League-klubben BSC Young Boys. Han har spillet for klubben hele sin seniorkarierre, startende i 1999, kun afbrudt af et ét-årigt ophold hos FC Thun. Han var desuden været holdets anfører siden 2009.

Landshold 
Wölfli har (pr. 15. juni 2013) spillet 11 kampe for det schweiziske landshold, som han debuterede for den 19. november 2008 i en venskabskamp mod Finland. Han var en del af den schweiziske trup til VM i 2010 i Sydafrika. Her kom han dog ikke på banen, da han under hele turneringen var reserve for førstevalget Diego Benaglio.

Referencer

Eksterne henvisninger 

 Footballdatabase.eu spillerinfo

Fodboldspillere fra Schweiz
Deltagere ved verdensmesterskabet i fodbold 2010
Fodboldspillere fra BSC Young Boys
Fodboldspillere fra FC Thun
Antwerpen (provins)

Den belgiske provins Antwerpen er med sine  indbyggere den mest befolkede af de 10 belgiske provinser. Hovedstaden er selve havnebyen Antwerpen. Området er den nordligste provins både i Belgien og i delstaten Flandern.
 
Historisk er provinsen en del af Brabant. Mod nord grænser området op mod den hollandske provins Nord-Brabant. Mod syd er naboen Vlaams-Brabant. Mod øst grænser Antwerpen op til den belgiske provins Limburg. Mod vest er naboen Østflandern.

Referencer

Eksterne henvisninger 

Provinser i Belgien
Lomonosovryggen

Lomonosovryggen (russisk: Хребет Ломоносова; Khrebet Lomonosova) er en undersøisk fjeldkæde, der strækker sig over 1.800 km fra Nysibiriske øer til Grønland, hvorfra den bøjer af mod Ellesmere Island og deler Nordishavet i to dybe bassiner.

Ryggen, der er opkaldt efter Mikhail Lomonosov, blev opdaget i 1948. Danmark, Rusland og Canada hævder alle at Lomonosovryggen er del af landenes kontinentalsokkel og at de derfor ved udnyttelse af havbundens resurser disponerer over rettighederne til f.eks. olien, der måtte findes. Danmark har udsendt flere ekspeditioner – således LORITA-1 i april–maj 2006 og tektoniske undersøgelser under LOMROG-ekspeditionen, som var en del af programmet for det internationale polarår 2007-08. Ekspeditionen bestod af den svenske isbryder Oden og den russiske atomdrevne isbryder NS 50 Let Pobedy. 50 Let Pobedy ledte ekspeditionen gennem isen til undersøgelsesstedet. Flere geologiske undersøgelser fandt sted under LOMROG II-ekspeditionen, som fandt sted i 2009, og under LOMROG III-ekspeditionen i 2012.

Kilder 

Ishavet
Oceanografi
Ruslands geografi
Grønlands geografi
Undersøiske bjergkæder
François Affolter

François Affolter (født 13. marts 1991 i Bienne, Schweiz) er en schweizisk fodboldspiller, der spiller som forsvarsspiller i Major League Soccer-klubben San Jose Earthquakes.

Landshold 
Affolter har (pr. april 2018) spillet fem kampe for det schweiziske landshold, som han debuterede for den 11. august 2010 i en venskabskamp mod Østrig.

Eksterne henvisninger 

Fodboldspillere fra Schweiz
Fodboldspillere fra BSC Young Boys
Fodboldspillere fra FC Luzern
Ottesang

Ottesang er en betegnelse for en gudstjeneste før daggry i Romerkirken.

Se også
Tidebønner

Eksterne henvisninger
 "Ottesang" hos Ordnet.dk
 Note hos DenDanskeSalmebogOnline.dk/  .. messe og ottesang – katolsk gudstjeneste og tidebøn. „otte“ = daggry; den første af dagens tidebønner.

Liturgi
Romerskkatolske kirke